CELEX: 32005R1688
Language: hu
Date: 2005-10-14 00:00:00
Title: A Bizottság 1688/2005/EK rendelete (2005. október 14.) a Finnországba és Svédországba irányuló bizonyos hús- és tojásszállítmányok szalmonellára vonatkozó különleges garanciája tekintetében a 853/2004/EK európai parlamenti és tanácsi rendelet végrehajtásáról   (EGT vonatkozású szöveg)

15.10.2005   
            
            
               HU
            
            
               Az Európai Unió Hivatalos Lapja
            
            
               L 271/17
            
         A BIZOTTSÁG 1688/2005/EK RENDELETE
   (2005. október 14.)
   a Finnországba és Svédországba irányuló bizonyos hús- és tojásszállítmányok szalmonellára vonatkozó különleges garanciája tekintetében a 853/2004/EK európai parlamenti és tanácsi rendelet végrehajtásáról
   (EGT vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az állati eredetű élelmiszerek különleges higiéniai szabályainak megállapításáról szóló, 2004. április 29-i 853/2004/EK európai parlamenti és tanácsi rendeletre (1) és különösen annak 9. cikkére
   mivel:
   
               (1)
            
            
               Finnország és Svédország csatlakozásakor kiegészítő, szalmonellára vonatkozó garanciában részesült, amely a friss szarvasmarha-, sertés- és baromfihúsra, illetve az étkezési tojásra vonatkozott, majd amelyet a 94/65/EK tanácsi irányelv (2) a darált húsra is kiterjesztett. E garanciák nevezetesen az élelmiszerek vonatkozásában egyes, Ausztria, Finnország és Svédország csatlakozási okmányával módosított irányelvekben kerültek meghatározásra: a 64/433/EGK tanácsi irányelvben (3) a friss hús tekintetében, a 71/118/EGK tanácsi irányelvben (4) a friss baromfihús tekintetében, a 92/118/EGK tanácsi irányelvben (5) pedig a tojás tekintetében.
            
         
               (2)
            
            
               2006. január 1-jétől az emberi fogyasztásra szánt egyes állati eredetű termékek előállítására és forgalomba hozatalára vonatkozó élelmiszer-higiéniai és állat-egészségügyi feltételekről szóló egyes irányelvek hatályon kívül helyezéséről, valamint a 89/662/EGK és a 92/118/EGK tanácsi irányelv, továbbá a 95/408/EK tanácsi határozat módosításáról szóló, 2004. április 21-i 2004/41/EK európai parlamenti és tanácsi irányelv (6) hatályon kívül helyezi a 64/443/EGK, a 71/118/EGK, illetve a 94/65/EK irányelveket. A 2004/41/EK irányelv módosítja a 92/118/EGK irányelvet.
            
         
               (3)
            
            
               A 2004/41/EK irányelv 4. cikke előírja, hogy a szükséges rendelkezéseknek a 852/2004/EK (7), a 853/2004/EK, a 854/2004/EK (8) európai parlamenti és tanácsi rendelet vagy a 2002/99/EK tanácsi irányelv (9) alapján történő elfogadásáig a 71/118/EGK és a 94/65/EK irányelvek alapján, illetve – a 94/371/EK tanácsi határozat (10) kivételével – a 92/118/EGK irányelv II. melléklete alapján elfogadott végrehajtási szabályok mutatis mutandis továbbra is alkalmazandók.
            
         
               (4)
            
            
               2006. január 1-jétől a szalmonella tekintetében az élelmiszerek különleges garanciáját illetően új szabályok lépnek hatályba a 853/2004/EK rendelet alapján.
            
         
               (5)
            
            
               Ezért szükséges a Finnországba és Svédországba irányuló, emberi fogyasztásra szánt egyes tojásfajták szállítmányai szalmonellára vonatkozó kiegészítő garanciáinak megállapításáról szóló, 1995. május 8-i 95/168/EK bizottsági határozatban (11), a Finnországba és Svédországba szállítandó friss marha-, borjú- és sertéshús mintavétel útján történő mikrobiológiai vizsgálata szabályainak megállapításáról szóló, 1995. június 22-i 95/409/EK tanácsi határozatban (12), a Finnországba és Svédországba szállítandó friss baromfihús mintavétel útján történő, szalmonella kimutatására irányuló mikrobiológiai vizsgálata szabályainak megállapításáról szóló, 1995. június 22-i 95/411/EK tanácsi határozatban (13), illetve a Finnországba és Svédországba szállítandó hús mikrobiológiai vizsgálata egyes alternatív módszereinek engedélyezéséről szóló, 2003. június 24-i 2003/470/EK bizottsági határozatban (14) előírt végrehajtási rendelkezéseknek a 853/2004/EK rendelet új rendelkezései alapján történő megfelelő frissítése és kiegészítése. Azonkívül helyénvaló az összes rendelkezés egy bizottsági rendeletbe foglalása és a 95/168/EK, a 95/409/EK, a 95/411/EK és a 2003/470/EK határozatok hatályon kívül helyezése.
            
         
               (6)
            
            
               Ezenkívül végrehajtási rendelkezéseket kell elfogadni a 853/2004/EK rendeletben meghatározott új, különleges garanciákra vonatkozólag a baromfiból nyert darált hús tekintetében is.
            
         
               (7)
            
            
               A mintavételezéssel történő mikrobiólógiai vizsgálatokra vonatkozó szabályokat a mintavételezési módszerek, a veendő minták száma és a minták megvizsgálásához használt mikrobiológiai módszer meghatározásával kell felállítani.
            
         
               (8)
            
            
               A mintavételezési módszer szabályaiban a szarvasmarhafélék és sertésfélék tekintetében helyénvaló különbséget tenni egyrészt a hasított testek és hasított féltestek, másrészt pedig a negyedek, részek és kisebb darabok között, illetve a baromfihús tekintetében egyrészt a bontott egészek, másrészt pedig a részek és a vágási melléktermékek között.
            
         
               (9)
            
            
               Helyénvaló referenciamódszerként figyelembe venni a mintavételezések és a minták mikrobiológiai vizsgálatának nemzetközi módszereit, és ugyanakkor engedélyezni egyes, egyenértékű garanciákat biztosító validált és hitelesített alternatív módszereket.
            
         
               (10)
            
            
               Ahol az helyénvaló, szükséges a szállítmányokat kísérő és a garanciáknak való megfelelést kijelentő és igazoló kereskedelmi és hitelesítési okmánymodellek frissítése vagy létrehozása.
            
         
               (11)
            
            
               A 853/2004/EK rendelet 8. cikke (2) bekezdésének c) és d) pontja alapján nem alkalmazhatóak a különleges garanciák olyan szállítmányra, amely a Finnország és Svédország által alkalmazott programmal elismerten egyenértékű program tárgyát képezi, illetve különleges kezelésre szánt szarvasmarha- és sertéshús-, illetve tojásszállítmányokra.
            
         
               (12)
            
            
               Az e rendeletben előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   Szarvasmarhafélék húsából történő mintavételezés
   A Finnországnak és Svédországnak szánt, mikrobiológiai vizsgálatnak alávetendő szarvasmarhahúsból történő mintavételezésnek – ideértve a darált húst, de nem ideértve a húskészítményeket és a mechanikai úton elválasztott húst – az I. melléklet szerint kell történnie.
   2. cikk
   Sertéshúsból történő mintavételezés
   A Finnországnak és Svédországnak szánt, mikrobiológiai vizsgálatnak alávetendő sertéshúsból történő mintavételezésnek – ideértve a darált húst, de nem ideértve a húskészítményeket és a mechanikai úton elválasztott húst – az I. melléklet szerint kell történnie.
   3. cikk
   Baromfifélékből történő mintavételezés
   A Finnországnak és Svédországnak szánt, mikrobiológiai vizsgálatnak alávetendő baromfihúsból történő mintavételezésnek – ideértve a darált húst, de nem ideértve a húskészítményeket és a mechanikai úton elválasztott húst – a II. melléklet szerint kell történnie.
   4. cikk
   A tojás származási állományából történő mintavételezés
   A Finnországnak és Svédországnak szánt, mikrobiológiai vizsgálatnak alávetendő tojás származási állományából történő mintavételezésnek a III. melléklet szerint kell történnie.
   5. cikk
   A minták vizsgálatának mikrobiológiai módszerei
   (1)   Az 1–4. cikk szerint vett minták szalmonellára irányuló mikrobiológiai vizsgálatának a következők legutóbbi változata szerint kell megtörénnie:
   
               a)
            
            
               EN/ISO 6579 szabvány (15) (EN/ISO 6579), vagy
            
         
               b)
            
            
               A Skandináv Élelmiszer-elemzési Bizottság (NMKL) 71. számú módszere (16) (71. sz. módszer).
            
         Amennyiben a mikrobiológiai vizsgálat eredményeit egyes tagállamok kétségbe vonják, az EN/ISO 6579 szabvány legutóbbi változata tekintendő hivatkozási alapnak.
   (2)   Ugyanakkor a szarvasmarhafélék húsából, a sertéshúsból és a baromfihúsból származó minták esetében a következő, validálási vizsgálatokban felhasznált húsminták segítségével validálandó elemzési módszerek használhatóak a szalmonella kimutatására irányuló mikrobiológiai vizsgálatok során:
   Az EN/ISO 6579 vagy a 71. számú módszer legutóbbi változata alapján validált módszerek, illetve saját módszer esetén az EN/ISO 16140 szabványban (EN/ISO 16140) előírt protokoll vagy nemzetközileg elfogadott más protokollok szerint független szervezet által tanúsított módszer.
   6. cikk
   Dokumentáció
   (1)   Az 1., 2. és 3. cikkben említett hússzállítmányokat a IV. mellékletben található formanyomtatványnak megfelelő kereskedelmi okmánynak kell kísérnie.
   (2)   A 4. cikkben említett tojásszállítmányokat az V. mellékletben meghatározott formanyomtatványnak megfelelő tanúsítványnak kell kísérnie.
   7. cikk
   A 95/168/EK, a 95/409/EK, a 95/411/EK és a 2003/470/EK határozatok hatályukat veszítik.
   8. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   Ezt a rendeletet 2006. január 1-jétől kell alkalmazni.
   
      Ez a rendelet teljes egészében kötelező, és közvetlenül alkalmazandó valamennyi tagállamban.
      Kelt Brüsszelben, 2005. október 14-én.
      
         
            a Bizottság részéről
         
         Markos KYPRIANOU
         
            a Bizottság tagja
         
      
   
   
      (1)  HL L 139., 2004.4.30., 3. o. Helyesbítve: HL L 226., 2004.6.25., 22. o.
   
      (2)  HL L 368., 1994.12.31., 10. o. A 806/2003/EK rendelettel (HL L 122., 2003.5.16., 1. o.) módosított irányelv.
   
      (3)  HL 121., 1964.7.29., 2012/64. o. A legutóbb a 2003-as csatlakozási okmánnyal módosított irányelv.
   
      (4)  HL L 55., 1971.3.8., 23. o. A legutóbb a 2003-as csatlakozási okmánnyal módosított irányelv.
   
      (5)  HL L 62., 1993.3.15., 49. o. A legutóbb a 445/2004/EK bizottsági rendelettel (HL L 72., 2004.3.11., 60. o.) módosított irányelv.
   
      (6)  HL L 157., 2004.4.30., 33. o. Helyesbítve: HL L 195., 2004.6.2., 12. o.
   
      (7)  HL L 139., 2004.4.30., 1. o. Helyesbítve: HL L 226., 2004.6.25., 3. o.
   
      (8)  HL L 139., 2004.4.30., 206. o. Helyesbítve: HL L 226., 2004.6.25., 83. o.
   
      (9)  HL L 18., 2003.1.23., 11. o.
   
      (10)  HL L 168., 1994.7.2., 34. o.
   
      (11)  HL L 109., 1995.5.16., 44. o. A 97/278/EK határozattal (HL L 110., 1997.4.26., 77. o.) módosított határozat.
   
      (12)  HL L 243., 1995.10.11., 21. o. A 98/227/EK határozattal (HL L 87., 1998.3.21., 14. o.) módosított határozat.
   
      (13)  HL L 243., 1995.10.11., 29. o. A 98/227/EK határozattal módosított határozat.
   
      (14)  HL L 157., 2003.6.26., 66. o.
   
      (15)  EN/ISO 6579: élelmiszer és állati takarmányok mikrobiológiája – a szalmonellafélék kimutatásának horizontális módszere.
   
      (16)  71. számú NMKL módszer: Szalmonella felderítése élelmiszerekben.
   
      I. MELLÉKLET
      A Finnországnak és Svédországnak szánt, szarvasmarha- és sertéshúsból származó húsra, illetve darált húsra alkalmazandó mintavételezési szabályok
      A. szakasz
      MINTAVÉTELEZÉSI MÓDSZER
      1.   A származási vágóhídaktól kapott hasított testek, féltestek és negyedek (tamponos mintavételi eljárás)
      Az ISO 17604 szabványban leírt roncsolásmentes mintavételezési módszert kell alkalmazni, beleértve a minták tárolási és szállítási szabályait.
      A szarvasmarhatestek esetében három testrészből kell mintát venni (láb, horpasz, nyak). A sertéstestek esetében két testrészből kell mintát venni (láb és szegy). Dörzsszivacsos mintavételi módszert kell használni. A mintavételezési területnek kiválasztott testrészenként legalább 100 cm-t kell kitennie. A különböző mintavételezési részekből származó mintákat vizsgálat előtt egyesíteni kell.
      Minden mintát megfelelően jelölni és azonosítani kell.
      2.   A test származási vágóhídjától eltérő létesítménytől kapott negyedtestek, részek és kisebb darabok (roncsolásos módszer)
      A szövetdarabokat steril dugófúró húsfelületbe történő fúrásával vagy körülbelül 25 cm2-es szövetdarab steril eszközzel történő kivágásával kell kinyerni. A mintákat steril módon mintatartóedénybe vagy hígításhoz rendszeresített műanyag tasakba kell helyezni, majd homogenizálni kell (perisztaltikus Stomacher vagy forgókeverő [homegenizátor] használatával). A fagyasztott húsok mintáit a laboratóriumba való szállítás során fagyasztás alatt kell tartani. A hűtött húsok mintáit nem szabad fagyasztani, de hűtve kell tartani. Ugyanazon szállítmány különböző mintáit – legfeljebb 10-et – az EN/ISO 6579 szabványnak megfelelően egyesíteni lehet.
      Minden mintát megfelelően jelölni és azonosítani kell.
      3.   Darált hús (roncsolásos módszer)
      Steril eszközzel körülbelül 25 g-os húsdarabokat kell mintaként venni. A mintákat steril módon mintatartóedénybe vagy hígításhoz rendszeresített műanyag tasakba kell helyezni, majd homogenizálni kell (perisztaltikus Stomacher vagy forgókeverő [homegenizátor] használatával). A fagyasztott húsok mintáit a laboratóriumba való szállítás során fagyasztás alatt kell tartani. A hűtött húsok mintáit nem szabad fagyasztani, de hűtve kell tartani. Ugyanazon szállítmány különböző mintáit – legfeljebb 10-et – az EN/ISO 6579 szabványnak megfelelően egyesíteni lehet.
      Minden mintát megfelelően jelölni és azonosítani kell.
      B. szakasz
      MINTÁK SZÁMA
      1.   Az A. szakasz 1. pontjában említett testek, féltestek, legfeljebb háromba vágott féltestek és negyedek
      Testek és féltestek (egységek) száma olyan szállítmányban, amelyből szúrópróbaszerűen különböző mintákat kell venni:
      
                  Szállítmány (csomagolási egységek száma)
               
               
                  Mintavételezendő csomagolási egységek száma
               
            
                  1–24
               
               
                  A csomagolási egységek számával megegyező szám, de legfeljebb 20
               
            
                  25–29
               
               
                  20
               
            
                  30–39
               
               
                  25
               
            
                  40–49
               
               
                  30
               
            
                  50–59
               
               
                  35
               
            
                  60–89
               
               
                  40
               
            
                  90–199
               
               
                  50
               
            
                  200–499
               
               
                  55
               
            
                  500 vagy annál több
               
               
                  60
               
            2.   Az A. szakasz 2. pontjában említett negyedek, részek és kisebb darabok, illetve az A. szakasz 3. pontjában említett darált hús
      Csomagolási egységek száma olyan szállítmányban, amelyből szúrópróbaszerűen különböző mintákat kell venni:
      
                  Szállítmány (csomagolási egységek száma)
               
               
                  Mintavételezendő csomagolási egységek száma
               
            
                  1–24
               
               
                  A csomagolási egységek számával megegyező szám, de legfeljebb 20
               
            
                  25–29
               
               
                  20
               
            
                  30–39
               
               
                  25
               
            
                  40–49
               
               
                  30
               
            
                  50–59
               
               
                  35
               
            
                  60–89
               
               
                  40
               
            
                  90–199
               
               
                  50
               
            
                  200–499
               
               
                  55
               
            
                  500 vagy annál több
               
               
                  60
               
            A csomagolási egységek súlyától függően a mintavételezendő csomagolási egységek száma a következő szorzótényezőkkel csökkenthető:
      
                  Csomagolási egységek súlya
               
               
                  > 20 kg
               
               
                  10–20 kg
               
               
                  < 10 kg
               
            
                  Szorzótényezők
               
               
                  × 1
               
               
                  × 3/4
               
               
                  × 1/2
               
            
   
      II. MELLÉKLET
      A Finnországnak és Svédországnak szánt, baromfihúsra vagy baromfiból származó darált húsra alkalmazandó mintavételezési szabályok
      A. szakasz
      MINTAVÉTELEZÉSI MÓDSZER
      1.   Hasított testek (A nyaki bőr eltávolítása előtt)
      A véletlenszerűen vett mintáknak arányosan kell megoszlaniuk a teljes szállítmányt illetően. Körülbelül 10 g-os mintákat kell venni a nyaki bőrből, amelyeket steril szikével vagy csipesszel kell eltávolítani. A mintákat a vizsgálatig hűtve kell tárolni. Ugyanazon szállítmány különböző mintáit – legfeljebb 10-et – az EN/ISO 6579 szabványnak megfelelően egyesíteni lehet.
      Minden mintát megfelelően jelölni és azonosítani kell.
      2.   Nyaki bőr nélküli hasított testek, testrészek és maradékok (roncsolásos módszer)
      A szövetdarabokat steril dugófúró húsfelületbe történő fúrásával vagy körülbelül 25 g-os szövetdarab steril eszközzel történő kivágásával kell kinyerni. A mintákat a vizsgálatig hűtve kell tárolni. Ugyanazon szállítmány különböző mintáit – legfeljebb 10-et – az EN/ISO 6579 szabványnak megfelelően egyesíteni lehet.
      Minden mintát megfelelően jelölni és azonosítani kell.
      3.   Darált hús (roncsolásos módszer)
      Steril eszközzel körülbelül 25 g-os húsdarabokat kell mintaként venni. A mintákat a vizsgálatig hűtve kell tárolni. Ugyanazon szállítmány különböző mintáit – legfeljebb 10-et – az EN/ISO 6579 szabványnak megfelelően egyesíteni lehet.
      Minden mintát megfelelően jelölni és azonosítani kell.
      B. szakasz
      MINTÁK SZÁMA
      Csomagolási egységek száma olyan szállítmányban, amelyből szúrópróbaszerűen különböző mintákat kell venni:
      
                  Szállítmány (csomagolási egységek száma)
               
               
                  Mintavételezendő csomagolási egységek száma
               
            
                  1–24
               
               
                  A csomagolási egységek számával megegyező szám, de legfeljebb 20
               
            
                  25–29
               
               
                  20
               
            
                  30–39
               
               
                  25
               
            
                  40–49
               
               
                  30
               
            
                  50–59
               
               
                  35
               
            
                  60–89
               
               
                  40
               
            
                  90–199
               
               
                  50
               
            
                  200–499
               
               
                  55
               
            
                  500 vagy annál több
               
               
                  60
               
            A csomagolási egységek súlyától függően a minták száma a következő szorzótényezőkkel csökkenthető:
      
                  Csomagolási egységek súlya
               
               
                  > 20 kg
               
               
                  10–20 kg
               
               
                  < 10 kg
               
            
                  Szorzótényezők
               
               
                  × 1
               
               
                  × 3/4
                  
               
               
                  × 1/2
                  
               
            
   
      III. MELLÉKLET
      A Mintavételezési szabályok olyan állományokra, ahonnan tojást szállítanak Finnországba és Svédországba
      A. szakasz
      MINTAVÉTELEZÉSI MÓDSZER
      A mintavételezés a következő módszerek egyikének megfelelően összegyűjtött ürülékből történik:
      
                  1.
               
               
                  Ülőrúdon vagy nem nagyüzemben tenyésztett tojótyúkok esetében:
                  
                              1.1.
                           
                           
                              Az ürülékből összetett mintákat kell venni, minden minta különböző friss ürülékmintákból áll, melyek mindegyike legalább 1 g súlyú, és amelyeket véletlenszerűen kell venni annak az épületnek több pontján, ahol a tojótyúkokat tartják, illetve azokban a gazdaságokban, ahol a tojótyúkok egynél több épületben lehetnek, minden olyan gazdasági épületben ilyen mintákat kell venni, ahol tojótyúkokat tartanak.
                           
                        
                              1.2.
                           
                           
                              Csizmatampon (pl. csizmára illeszthető vagy gézharisnya): felületét maximális kinyerést biztosító oldószerrel (mint például 0,8 % nátrium-klorid és 0,1 % pepton steril ionmentes vízben), fertőtlenített vízzel vagy a nemzeti hatóság által jóváhagyott más oldószerrel benedvesítjük. Antibiotikus hatású, a gazdaság területén található víz, illetve egyéb fertőtlenítőszerek használata tilos. Olyan módon járjunk körbe, hogy az épület minden részében történjen reprezentatív mintavételezés, beleértve az almozott és deszkázott területeket is, amennyiben a deszkákon biztonságosan lehet járni. A mintavételezés befejezésekor óvatosan kell levenni a csizmatamponokat oly módon, hogy a feltapadt anyag ne váljon le róluk. A két pár csizmatampont együtt lehet elemezni.
                           
                        
            
                  2.
               
               
                  Ketrecben tartott tojótyúkok esetében a kaparókról vagy a trágyaaknában lévő ürülék felszínéről kell mintát venni.
               
            B. szakasz
      MINTÁK SZÁMA
      A minták száma az A. szakasz szerinti mintavételezési módszertől függően a következő:
      
                  —
               
               
                  Az 1.1. pontban említett módszer esetében: 60 ürülékmintát kell venni az épületben vagy a gazdasági épületek csoportjában.
               
            
                  —
               
               
                  Az 1.2. pontban említett módszer esetében: 2 pár csizmatampont kell használni.
               
            
                  —
               
               
                  A 2. pontban említett módszer esetében: 60 ürülékmintát, vagy legalább 60 g természetesen keveredett ürüléket kell venni.
               
            C. szakasz
      A MINTAVÉTEL GYAKORISÁGA
      Az állományt két héttel a tojásrakás előtt, azt követően pedig legalább minden 25. héten kell mintavételezni.
   
   
      IV. MELLÉKLET
      Megjegyzések
      
                  a)
               
               
                  A kereskedelmi okmányokat az e mellékletben feltüntetett minta formai követelményeinek megfelelően kell kiállítani. Az okmányok között szerepelniük kell a mintán feltüntetett számozott sorrend szerint a marhahús, sertéshús vagy baromfihús (beleértve a darált húst) szállításához kötelező igazolásoknak.
               
            
                  b)
               
               
                  Kiállítása a rendeltetési tagállam valamelyik hivatalos nyelvén történik. Mindazonáltal más EU-nyelven is el lehet készíteni, ha ahhoz hivatalos fordítást csatolnak, vagy ha abba a rendeltetési hely szerinti tagállam illetékes hatósága előzetesen beleegyezett.
               
            
                  c)
               
               
                  A kereskedelmi okmányt legalább három (egy eredeti és két másolati) példányban kell kiállítani. Az eredeti példány a végső rendeltetési helyig kíséri a szállítmányt. A címzettnek azt meg kell őriznie. A termelő az egyik, a szállító a másik másolati példányt őrzi meg.
               
            
                  d)
               
               
                  Minden egyes kereskedelmi okmány eredetije egyetlen két oldalú lapból áll, vagy – ahol több szövegre van szükség – az okmányt olyan formában kell elkészíteni, hogy annak minden szükséges oldala egységes és elválaszthatatlan egészt alkosson.
               
            
                  e)
               
               
                  Ha a szállítmány tételeinek azonosítása céljából további oldalakat csatolnak az okmányhoz, akkor ezeket a oldalakat is a felelős személy aláírásának minden egyes oldalon való alkalmazása révén az okmány eredetije részének kell tekinteni.
               
            
                  f)
               
               
                  Amennyiben az okmány az e) pontban említett további oldalakkal együtt több mint egy oldalból áll, minden egyes oldal alján fel kell tüntetni a számozást – (oldalszám)/(összes oldal száma) – és a tetején a felelős személy által kijelölt okmánykódszámot.
               
            
                  g)
               
               
                  Az okmány eredetijét a felelős személy tölti ki és írja alá.
               
            
                  h)
               
               
                  A felelős személy aláírásának színe különbözik a nyomtatott szöveg színétől.
               
            
         
   
   
      V. MELLÉKLET
      Emberi fogyasztásra Finnországba és Svédországba szánt szállítmányok bizonyítványmintája